Eski oʻzbek tili
Turkiy, Eski oʻzbek tili, Chigʻatoy tili yoki Sharqiy turkcha (Chagʻatoy turkchasi Türkčä til)  – turkiy tillarning qarluq guruhiga mansub tillardan biri; mahalliy turkiy lahjalar negizida oʻzidan oldingi davrlar (masalan, Qoraxoniylar – 11-12-asrlar; Oltin Oʻrda – 13-14-asrlar)ning adabiy-lisoniy anʼanalari taʼsiri ostida shakllangan va 14-asr 2-yarmidan 19-asr oxirlarigacha mavjud boʻlgan yozma kitobiy til. Alisher Navoiy va Bobur adabiy tilni turkiy til deyishgan. „Chigʻatoy tili“ iborasi keyingi davrlarda ishlatilgan.